Ferðaþjónusta í náttúru Skagafjarðar, er hún sjálfbær?
Í þessu verkefni verður fjallað um fyrirtæki sem stunda ferðaþjónustu í náttúru Skagafjarðar og hvort að þau fyrirtæki leggi áherslu á að stunda sjálfbæra ferðaþjónustu. Sjálfbær ferðaþjónusta byggist á ákveðinni hugmyndafræði og hefur verið notuð í stefnumótunum frá hinu opinbera. Einnig hefur hugtakið um sjálfbæra ferðaþjónustu komið víða við í námi við Ferðamáladeild Háskólans á Hólum. Markmiðið með verkefninu er að reyna að komast að því hvort að ferðaþjónustuaðilarnir, þeir sem virkilega vinna með ferðamönnum, nýti sér hugmyndafræði sjálfbærrar ferðaþjónustu í sínum rekstri. Til að komast að þessu voru tekin viðtöl við fulltrúa allra þeirra ferðaþjónustuaðila sem stunda ferðaþjónustu í náttúru Skagafjarðar samkvæmt skilgreiningu verkefnisins. Niðurstöður viðtalanna voru greindar út frá fræðilegu efni um viðfangsefnið. Efnið var afmarkað við þau fyrirtæki sem stunda ferðaþjónustu í náttúru Skagafjarðar þar sem náttúran er helsta aðdráttarafl erle nds ferðafólks hingað til lands. Náttúran er ferðaþjónustunni því mikilvæg en jafnframt viðkvæm auðlind.
Ferðamálafræði, Ferðaþjónusta, Skagafjörður, Sjálfbærni
Networked Digital Library of Theses and Dissertations